Möödunud nädalavahetusel Tallinnas toimunud Rimi jalgpallifestivalist tüdrukutele võttis osa lausa 122 noort neidu vanuses 5-14.
Tegemist on senise aasta osavõturekordiga, kui siiani on festivali peetud Viljandis, Võrus, Rakveres, Paides ja Pärnus ning kõigis nendes paikades on osalejate arv olnud poolesaja tüdruku kandis.
Jalgpalliliidu treeneritele olid harjutuste läbiviimisel abiks treenerid ja mängijad klubidest Põhja-Tallinna Volta, FC Radina, TJK Legion, JK Tallinna Kalev, Tallinna FC Ajax, Raasiku FC Joker, Nõmme Kalju FC ja Tallinna FC Flora. Külalistena lõid festivalil kaasa ka naiste A-koondise mängijad ja treenerid, kes koos lastega lõbusaid mänge kaasa tegid.
Sel aastal ootab festival ees veel Põlvas (23. september), Kuressaares (30. september) ja Kärdlas (1. oktoober).
Toimetaja: Siim Semiskar